S-342/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 7. mars 2006 á hendur H-kk-þgf Þ-kk-þgf K-kk-þgf, kt. [...] Ásgarði 111, Reykjavík, fyrir eftirtalin brot framin í Reykjavík á árinu 2005, nema annað sé tekið fram:

1. Þjófnaði og tilraun til þjófnaðar:

1.1. Mánudaginn 2. ágúst 2004 á bifreiðastæði við Brorsonsvej 30 í Års í Danmörku brotist inn í bifreiðina UV 30.523, með því að brjóta rúðu, og stolið bílageislaspilara og 6 geisladiskum, samtals að verðmæti um kr. 58.000.

1.2. Tilraun til þjófnaðar, með því að hafa miðvikudaginn 4. ágúst 2004 á bifreiðastæði við Ansgarsvej 5 í Års í Danmöku í auðgunarskyni brotið rúðu á bifreiðinni og leitað verðmæta án árangurs.

1.3. Fimmtudaginn 5. ágúst 2004 í félagi við þrjá tilgreinda menn farið í heimildarleysi inn í bílskúr að Peder Stubsvej 58 í Års í Danmörku og stolið 104 geisladiskum, 31 DVD-mynd og 5 hátölurum, samtals að verðmæti um kr. 277.000.

1.4. Sama dag á bifreiðastæði við Ansgarsvej 21 í Års í Danmöku brotist inn í bifreiðina TM 41.645, með því að brjóta rúðu, og stolið bílageislaspilara og 3 kössum af gosi, samtals að verðmæti um kr. 22.800.

1.5. Fimmtudaginn 28. júlí í húsnæði Félagsþjónustunnar að Strandgötu 33 í Hafnarfirði stolið tösku, seðlaveski, skilríkjum og greiðslukortum, samtals að óþekktu verðmæti.

1.6. Sama dag í versluninni Lyfju við Staðarberg í Hafnarfirði stolið tveimur pörum af sokkum, gervinaglasetti, hreinsiklútum, svitalyktaeyði, þrennum sólgleraugum og 9 ilmvatnsglösum, samtals að verðmæti kr. 40.921.

1.7. Laugardaginn 30. júlí á myndbandaleigunni Toppmyndir að Sólvallagötu 27 stolið seðlaveski og greiðslukortum, samtals að óþekktu verðmæti.

1.8. Þriðjudaginn 2. ágúst í versluninni Europris að Fiskislóð 3 stolið 13 DVD-mynddiskum, hníf og hátalara, samtals að verðmæti kr. 27.314.

1.9. Miðvikudaginn 7. september í versluninni Skífunni að Laugavegi 26 stolið DVD-mynddiskasafni að verðmæti kr. 12.397.

Eru brot þessi talin varða við 244. gr. almennra hegningarlaga nr. 19/1940, sbr. 20. gr. sömu laga, að því er varðar brotið í lið 1.2.

2. Fjársvik, með því að hafa fimmtudaginn 28. júlí svikið út vörur og þjónustu í Hafnarfirði með því að láta skuldfæra andvirðið heimildarlaust á greiðslukort frá Visa Ísland nr. 4567-1603-2706-6949 í eigu annars manns, svo sem rakið er:

2.1. Á veitingastaðnum Asian Express, Strandgötu 22, fyrir kr. 1.600.

2.2. Á veitingastaðnum Súfistanum, Strandgötu 9, fyrir kr. 2.280.

2.3. Í versluninni 10-11, Fjarðargötu 13-15, fyrir kr. 1.559.

2.4 Á veitingastaðnum Dominos Pizza, Fjarðargötu 11, fyrir kr. 1.290.

Eru brot þessi talin varða við 248. gr. almennra hegningarlaga.

3. Fíkniefnalagabrot:

3.1. Laugardaginn 30. júlí að Hringbraut 37 haft í vörslum sínum 1,74 g af amfetamíni og 2,52 g af tóbaksblönduðu kannabisefni, sem lögreglan fann við leit.

3.2. Aðfaranótt miðvikudagsins 16. mars að Iðufelli 4 haft í vörslum sínum 0,33 g af amfetamíni, sem lögregla fann við leit í bakpoka ákærða.

Eru brot þessi talin varða við 2. gr., sbr. 5. gr. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og jafnframt að gerð verði upptæk 2,07 g af amfetamíni og 2,52 g af tóbaksblönduðu kannabisefni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/ 2001.

Í málinu er þess krafist að ákærði verði dæmdur til greiðslu skaðabóta sem hér greinir:

1. 10/11 hf., krefst bóta að fjárhæð 1.559 krónur auk vaxta samkvæmt 8. gr. laga um vexti og verðtryggingu nr. 38/2001 frá tjónsdegi en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags.

2. Dominos Pizza, krefst bóta að fjárhæð 1.290 krónur auk dráttarvaxta.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín og samþykkt skaðabótakröfur. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Um málavexti vísast til ákæru.

Ákærði er fæddur í desember 1986 og var 1. nóvember 2005 dæmdur í sex mánaða fangelsi, skilorðsbundið í tvö ár fyrir þjófnað, tilraun til þjófnaðar og fíkniefnalagabrot. Brot ákærða nú eru hegningarauki við refsidóminn. Verður refsing ákveðin með hliðsjón af 78. gr. laga nr. 19/1940, sbr. 77. gr. Ákærða hefði ekki verið dæmd þyngri refsing í dóminum 1. nóvember 2005 ef um þau brot sem hér er fjallað um hefði verið dæmt þá. Verður ákærða því ekki gerð sérstök refsing í máli þessu.

Ákærði hefur samþykkt skaðabótakröfur í málinu. Í samræmi við það greiði hann 10/11 hf. 1.559 krónur ásamt vöxtum samkvæmt 1. mgr. 6. gr. laga nr. 38/2001 frá 26. maí 2006 til greiðsludags.

Ákærði greiði Dominos Pizza 1.290 krónur ásamt vöxtum samkvæmt 1. mgr. 6. gr. laga nr. 38/2001 frá 26. maí 2006 til greiðsludags.

Upptæk eru gerð til ríkissjóðs 2,07 g af amfetamíni og 2,52 g af tóbaksblönduðu kannabisefni sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, J-kk-ef E-kk-ef héraðsdómslögmanns 65.736 krónur að meðtöldum virðisaukaskatti.

D ó m s o r ð :

Ákærða, H-kk-þgf Þ-kk-þgf K-kk-þgf, er ekki gerð sérstök refsing í máli þessu.

Ákærði greiði 10/11 hf. 1.559 krónur ásamt vöxtum samkvæmt 1. mgr. 6. gr. laga nr. 38/2001 frá 26. maí 2006 til greiðsludags.

Ákærði greiði Dominos Pizza 1.290 krónur ásamt vöxtum samkvæmt 1. mgr. 6. gr. laga nr. 38/2001 frá 26. maí 2006 til greiðsludags.

Upptæk eru gerð til ríkissjóðs 2,07 g af amfetamíni og 2,52 g af tóbaksblönduðu kannabisefni sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, J-kk-ef E-kk-ef héraðsdómslögmanns 65.736 krónur að meðtöldum virðisaukaskatti.

S-kk-nf S-kk-nf.